ms sv de id es es en es ru ms eo tr ceb it en ms it id id eo en eo en en id pl id pl en en en it fi en en en ru en id ja sv id ceb ms eo en en eo ceb ms id sv ja id ceb ms eo en en eo ceb ms en ms id en en nl ms id id id id ms id id ms ms id id ms id id en nl en id id ceb id id en ms pt ceb ms id fr id en ms en en en id ms id ca ca es es en es ru en en en en de sv
Nasihat Datuk Jalaluddin Hassan Kepada Suami Di Luar Sana | ZAYAN
“Saya sudah belajar menjadi seorang suami yang baik, saya sudah belajar menjadi seorang suami yang bertanggungjawab.”
Pelakon tanah air tersohor, Datuk Jalaluddin Hassan telah berbakti dalam industri seni tanah air selama hampir tiga dekad.
Pada tahun 2016, Datuk Jalaluddin Hassan diuji dengan dugaan kehilangan isteri tercinta Datin Hashimah Binti Haji Aksan yang telah bertemu kembali Illahi. Dalam rakaman bersama Zayan, Datuk berkongsi kisah manis bersama arwah isteri serta pengorbanan isterinya selama 40 tahun perkahwinan.
Dan setahun kemudian, Datuk mendirikan rumah tangga bersama Datin Rapidah Abdul Ghani.
“Saya sudah belajar menjadi seorang suami yang baik, saya sudah belajar menjadi seorang suami yang bertanggungjawab.”
Datuk Jalaluddin Hassan juga berkongsi nasihatnya kepada suami-suami di luar sana yang baru mendirikan rumah tangga mahupun lama.
“Jasa dan pengorbanan seorang isteri ini besar. Kesetiaan kepada kita berganda-ganda daripada kita seorang suami. Kita berikan mereka sedikit kasih sayang, mereka balas lebih daripada itu.”
“Jadi suami di luar sana, jangan mengambil mudah tentang isteri kita. Terutama sekali perasaan mereka, cuba memahami perasaan mereka.”
“Mereka tidak minta apa-apa pada kita sebenarnya, mereka hanya ingin kasih sayang dan kejujuran daripada kita. Dan apa yang diberi pada dia adalah tanggungjawab kita.”
“Jagalah hubungan itu, supaya isteri tidak hilang kepercayaan kepada kita.”
Datuk Jalaluddin Hassan juga memberi nasihat kepada anak-anak.
“Doa seorang bapa kepada anak-anak tidak pernah putus, anak-anak kena faham itu.”
“Saya memberi sebaik mungkin untuk memberikan yang terbaik untuk anak-anak.”
“Saya minta kepada anak-anak, jangan berburuk sangka dengan bapa. Saya beri apa yang mampu.”
“Sepertimana bapa saya menasihatkan saya, saya menasihatkan anak-anak saya. Jangan tinggalkan solat, jangan lupakan Allah SWT, sentiasa berzikir dengan nama Allah dan sentiasa menjaga budi bahasa."
"Kerana ke mana kita pergi, kita kaya macam mana pun orang tidak akan pandang, orang akan pandang budi bahasa kita.”
*Kami mempunyai hak untuk memadamkan komen yang menyentuh sensitiviti/tidak bersesuaian.
{{related.DocumentPublishFrom | date:"dd MMMM yyyy h:mma"}}
Hak Cipta Terpelihara © 2017 Astro Radio Sdn Bhd (403472-D)
Zayan, All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur.
Tel: 03-9549 5555, Fax: 03-9543 5675 E-mail: hellozayan@astro.com.my Aduan :